CELEX: 62020TN0654
Language: lt
Date: 2020-10-27 00:00:00
Title: Byla T-654/20: 2020 m. spalio 27 d. pareikštas ieškinys byloje Silex / Komisija ir EASME

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/59
            
         
      2020 m. spalio 27 d. pareikštas ieškinys byloje Silex / Komisija ir EASME
      
      (Byla T-654/20)
      (2021/C 19/63)
      Proceso kalba: vengrų
      
         Šalys
      
      
         Ieškovė: Silex Ipari Automatizálási Zrt. (Budapeštas, Vengrija), atstovaujama advokatės Á. Baratta
      
         Atsakovė: Europos Komisija ir Mažųjų ir vidutinių įmonių reikalų vykdomoji įstaiga (EASME)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti rugpjūčio 18 d. EASME debeto avizą Nr. 3242009492 (toliau – debeto aviza), kurioje nurodoma sumokėti 55 454,44 EUR,
               
            
                  —
               
               
                  panaikinti 2020 m. rugpjūčio 18 d. raštą Ref. Ares(2020)4309529 (toliau – raštas), kurį EASME atsiuntė kartu su debeto aviza ir kuriame nurodyta sumokėti 48 238,75 EUR atlaisvinant įnašą į Garantinį fondą,
               
            
                  —
               
               
                  panaikinti kartu su debeto aviza atsiųstą raštą tiek, kiek pagal jį galutinai tikrinant finansines išlaidas tiesioginės personalo išlaidos, lygios 210 423,11 EUR, kvalifikuotos nefinansuojamomis,
               
            
                  —
               
               
                  panaikinti kartu su debeto aviza atsiųstą raštą tiek, kiek pagal jį galutinai tikrinant finansines išlaidas netiesioginės išlaidos, lygios 52 605,78 EUR, kvalifikuotos nefinansuojamomis,
               
            
                  —
               
               
                  priteisti iš EASME ir Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas pareigos motyvuoti nesilaikymu.
                  EASME pažeidė pareigą motyvuoti, nes teisiškai nepagrindė debeto avizoje ir kartu atsiųstame rašte pateiktų reikalavimų.
               
            
                  2.
               
               
                  Antrasis ieškinio pagrindas grindžiamas gero administravimo principo pažeidimu.
                  EASME pažeidė gero administravimo principą, nes:
                  
                              —
                           
                           
                              Ji iš esmės neatsakė į ieškovės technines ataskaitas, pasiūlymus ir į prašymą pakeisti ieškovės sutartį.
                           
                        
                              —
                           
                           
                              Ji neužtikrino, kad project officer būtų prieinamas per kritinį projekto etapą.
                           
                        
                              —
                           
                           
                              Ji pažeidė Reglamento (ES) Nr. 1290/2013 (1) 40 straipsnio 2 dalį, susijusią su nepriklausomais ekspertais ir, susijusią su nepriklausomais ekspertais, ir 3 dalyje nurodytus reikalavimus, susijusius su nepriklausomų ekspertų interesų konfliktu.
                           
                        
            
                  3.
               
               
                  Trečiasis ieškinio pagrindas grindžiamas akivaizdžia vertinimo klaida.
                  EASME padarė akivaizdžią vertinimo klaidą, kai kartu su debeto aviza atsiųstų nuorodų sąraše nustatė, kad projektas iš esmės neatitiko bendrų techninių ir komercinių tikslų, nes kad prieitų prie tokios išvados, atsakovė neatsižvelgė į faktus ir dokumentus.
               
            
                  4.
               
               
                  Ketvirtasis ieškinio pagrindas grindžiamas proporcingumo reikalavimų nesilaikymu.
                  EASME nesilaikė proporcingumo reikalavimų, kai nusprendė, kad 263 028,89 EUR išlaidos yra nefinansuojamos iš visų ieškovės deklaruotų 804 020,75 EUR išlaidų.
               
            
                  5.
               
               
                  Penktasis ieškinio pagrindas grindžiamas gero finansinio valdymo ir ypač taupumo, veiksmingumo ir naudingumo reikalavimo nesilaikymu.
               
            EASME neatsižvelgė į ieškovės teiginius, susijusius su rinkos poreikių raida ir su dėl to nulemta būtinybe pakeisti projektą.
      
         (1)  2013 m. gruodžio 11 d. Europos Parlamento ir Tarybos reglamentas (ES) Nr. 1290/2013, kuriuo nustatomos bendrosios mokslinių tyrimų ir inovacijų programos „Horizontas 2020“ (2014–2020 m.) dalyvavimo ir sklaidos taisyklės ir panaikinamas Reglamentas (EB) Nr. 1906/2006 (OL L 347, 2013, p. 81).